“Drie van die ses boeke op die kortlys vir die Sunday Times se literêre pryse vir fiksie vanjaar is vertaalde boeke van wit Afrikaanse skrywers.”
“Dis asof daar ’n bloedarme in die Engelstalige letterkunde is,” het sy gesê toe sy haar vertalingsprojek van inheemse literatuur saam met verskeie skrywers bespreek het.
Sy het baie geleer uit die projek en het ’n ander perspektief op inheemse letterkunde in die land gekry.
“Dit was nie maklik nie. Daar moes baie navorsing gedoen en besluite geneem word sodat die siel van die werk in die vertaling behoue kon bly.”
Krog het in dié verband verwys na die skrywer S.E.K Mqhali wat gereeld in die parlement aangehaal is deur oudpres. Thabo Mbeki.
“Sy boek U-Don Jadu beskryf ’n soort utopie vir Afrikane. Dit bied voorwaardes en riglyne vir hoe ons kan saambly. Dit betrek die Westerse invloed, intelligensie en tradisie wat belangrike faktore is vir die Afrika-mens,” sê sy.
Sy hoop dit is net die begin van sulke vertalings oor kultuur- en taalgrense heen in Suid-Afrika wat met respek en genoeg befondsing kan geskied.